РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-121/22

Датум: 19. октобар 2022. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 16. сједници одржаној дана 19. октобра 2022. године, донијела је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ЧЛАНА УПРАВНОГ ОДБОРА**

**ЈАВНЕ УСТАНОВЕ ЦЕНТАР ЗА КУЛТУРУ „СЕМБЕРИЈА“ БИЈЕЉИНА**

1. Јована Дикић из Бијељине, разрјешава се вршиоца дужности члана Управног одбора Јавне установе Центар за културу „Семберија“ Бијељина, због истека периода на који је именована.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да Управни одбор установе чији је оснивач или суоснивач јединица локалне самоуправе именује и разрјешава скупштина општине, односно скупштина града, на приједлог начелника општине, односно градоначелника након спроведеног поступка јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач.

Скупштина Града Бијељина на 15. сједници одржаној дана 24.8.2022. године донијела је Рјешење о именовању Јоване Дикић за вршиоца дужности члана Управног одбора Јавне установе Центар за културу „Семберија“ Бијељина број 01-111-108/22, у складу са одредбама члана 39. став 2. тачка 33. Закона о локалној самоуправи („Службени

2.

гласник Републике Српске“, број: 97/16, 36/19 и 61/21), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17). Основ за доношење наведеног Рјешења о именовању био је члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) који се односи на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000).

Имајући у виду да је Јована Дикић именована за вршиоца дужности члана Управног одбора Јавне установе Центар за културу „Семберија“ Бијељина на сједници скупштине одржаној дана 24.8.2022. године, да у међувремену није окончана процедура по расписаном Јавном конкурса за избор члана Управног одбора Јавне установе Центар за културу „Семберија“ Бијељина, те да је Јована Дикић именована на највише два (2) мјесеца (члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03)), у складу са горе наведеним одредбама, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованој |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-122/22

Датум: 19. октобар 2022. године

На основу члана 39. став (2) тачка 33) Закона о локалној самоуправи („Службени гласинк Републике Српске“, број: 97/16, 36/19 и 61/21), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), Скупштина Града Бијељина на 16. сједници одржаној дана 19. октобра 2022. године, донијела је

**Р Ј Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ЧЛАНА УПРАВНОГ ОДБОРА**

**ЈАВНЕ УСТАНОВЕ ЦЕНТАР ЗА КУЛТУРУ „СЕМБЕРИЈА“ БИЈЕЉИНА**

1. Јована Дикић из Бијељине именују се за вршиоца дужности члана Управног одбора Јавне установе Центар за културу „Семберија“ Бијељина.

2. Именована ће функцију из тачке 1. овог Рјешења обављати до окончања поступка избора и коначног именовања члана Управног одбора Јавне установе Центар за културу „Семберија“ Бијељина.

3. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач. Члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) односи се на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000). Сходно горе наведеном, одлучено је као у диспозитиву.

2.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованој |  |  |
| 1. Архива |  | Александар Ђурђевић,с.р. |
|  |  |  |